Rødtvetin kirkko

Rødtvetin kirkko (norj. Rødtvet kirke) on Oslon kunnassa Norjassa sijaitseva tiilinen pitkäkirkko. Siellä sijaitsee myös nuorisokeskus, seniorikeskus, päiväkoti ja toimistoja. Kirkkosalin lisäksi siellä on kaksi seurakuntasalia. Kirkon eteläistä puolta koristaa keraaminen risti, jonka on valmistanut Konrad Galaaen. Kirkon on suunnitellut arkkitehti Erik Anker. Kirkko vihittiin käyttöön 3. joulukuuta 1978. Rødtvetin kirkko on Norjan kulttuuriperintöviraston suojelukohde. Kirkko sisältä Kirkkosalin alttaritaulu on Jens Johannessenin maalaama vuodelta 1978. Se on maalattu puukehykseen pingotetulle kankaalle. Se antaa vaikutelman vanhasta alttaritaulusta, jossa on keskellä oleva paneeli ja kaksi sivuovea tai siipeä. Ammattikielessä tätä kutsutaan triptyykiksi. Lasimaalauksen on tehnyt Veslemøy Nystedt Stoltenberg. Gallerian eteläpäässä on toinen lasimaalaus, jonka on tehnyt E. Kristiansen vuonna 1928. Se esittää Jeesuksen taistelua Getsemanessa. Kynttilöiden sytytyspaikan ja valopallon on luonut Torbjørn Grue vuonna 2005. Seinäkankaan ja valkoisen antependiumin on tehnyt Turid Svarstad Flø vuonna 2011. Kirkkouruissa on 18 äänikertaa ja ne on rakennettu J. H. Jørgensenin urkutehtaalla vuosina 1979–1980. Kirkon torni Kirkon torni seisoo noin 30 metrin päässä kirkosta, ja siinä on kaksi Olsen Nauenin kellovalimon vuonna 1978 valmistamaa kirkonkelloa. Valimo valmisti myös erillisen tornikellopelin jossa on 12 kelloa. Kuvia Lähteet Aiheesta muualla Kuvia tai muita tiedostoja aiheesta Rødtvetin kirkko Wikimedia Commonsissa